Abhisit Vejjajiva

Abhisit Vejjajiva (อภิสิทธิ์ เวชชาชีวะ ) (født 3. august 1964 i Newcastle i Storbritannia) er en politiker fra Thailand som var statsminister mellom 2008 og 2011. 

Abhisit studerte ved Eton og Oxford, og ble medlem av Demokratene i 1992. Han var leder av partiet mellom februar 2005 og mars 2019. 15. desember 2008 ble han innsatt som ny statsminister i Thailand av Representantenes hus. 

Abhisit satt som statsminister under det blodige opprøret i Thailand i 2010, som ble slått ned av militæret. Den 3. juli 2011 tapte Demokratene parlamentsvalget, og Yingluck Shinawatra ble valgt til ny statsminister i Thailand.

Han stilte som førstekandidat for Demokratene under parlamentsvalget i 2019, men fikk for lav oppslutning og gikk derfor av som partileder.

 Referanser 

 Eksterne lenker 


Kategori:Thailandske politikere
Kategori:Fødsler i 1964
Kategori:Personer fra Newcastle upon Tyne
Kategori:Personer fra Bangkok